gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
લાલુ ITના સપાટામા, પી. ચિદમ્બરમ અને તેમના દીકરા પર ત્રાટકી CBI
You need an iframes capable browser to view this content.
૧૦૦૦ કરોડના બેનામી સોદાનો આરોપ, બાવીસ ઠેકાણે દરોડા, લાલુ પ્રસાદ યાદવના ૧૦૦૦ કરોડના બેનામી સોદાઓના આરોપસર ઇન્કમ-ટૅક્સ ડિપાર્ટમેન્ટે પાડી બાવીસ ઠેકાણે રેઇડ, પણ આ બિહારી બાબુનો ફાંકો હજી જતો નથી
લાલુ પ્રસાદ યાદવ ૧૦૦૦ કરોડ રૂપિયાના બેનામી સોદામાં સંકળાયેલા હોવાના આરોપસર તેમના દિલ્હી તથા એની આજુબાજુનાં બાવીસ સ્થળો પર ઇન્કમ-ટૅક્સ વિભાગે ગઈ કાલે રેઇડ પાડી હતી. ઇન્કમ-ટૅક્સ વિભાગના આ પગલા સામે બહાદુરી દેખાડવાનો પ્રયાસ કરતાં RJDના વડા લાલુ પ્રસાદ યાદવે જણાવ્યું હતું કે તેઓ આ રેઇડથી ડરતા નથી અને ફાસીવાદી પરિબળો સામેની લડાઈ ચાલુ રાખશે.
ઇન્કમ-ટૅક્સ વિભાગની રેઇડ બાદ કરેલાં શ્રેણીબદ્ધ ટ્વીટ્સમાં લાલુ પ્રસાદ યાદવે જણાવ્યું હતું કે ‘BJP મેં હિમ્મત નહીં હૈ કી લાલુ કી આવાઝ કો દબા સકે. લાલુ કી આવાઝ દબાએંગે તો દેશભર મેં કરોડોં લાલુ ખડે હો જાએંગે. મૈં ગીદડભભકી સે નહીં ડરનેવાલા હૂં.’
એક અન્ય ટ્વીટમાં તેમણે એવું જણાવ્યું હતું કે ‘ય્લ્લ્-BJP કો લાલુ કે નામ સે કંપકંપી છૂટતી હૈ. ઇનકો પતા હૈ કિ લાલુ ઇનકે ઝૂઠ, લૂટ ઔર જુમલોં કે કારોબાર કો ધ્વસ્ત કર રહા હૈ તો દબાવ બનાઓ.’
લાલુ પ્રસાદ યાદવે મીડિયાને ભણેલા અભણ ગણાવીને એની પણ ઝાટકણી કાઢી હતી અને ઇન્કમ-ટૅક્સ વિભાગે જે બાવીસ સ્થળો પર રેઇડ પાડી હતી એ સ્થળોનાં નામ આપવા જણાવ્યું હતું. લાલુ પ્રસાદ યાદવે જણાવ્યું હતું કે ‘અરે પઢે-લિખે અનપઢોં, યે તો બતાઓ કૌન સે ૨૨ ઠિકાનોં પર છાપેમારી હુઈ. BJP સમર્થિત મીડિયા ઔર ઉનકે સહયોગી ઘટકોં (સરકારી તોતોં) સે લાલુ ડરતા નહીં હૈ.’
દિલ્હી અને ગુડગાંવમાં પડી રેઇડ
ઇન્કમ-ટૅક્સ વિભાગે RJDના વડા લાલુ પ્રસાદ યાદવ અને તેમની દીકરી મિસા ભારતીના બેનામી જમીનસોદા બાબતે દિલ્હી-NCRમાં ગઈ કાલે રેઇડ પાડી હતી. ૧૦૦૦ કરોડ રૂપિયાના બેનામી જમીનસોદા બાબતે દિલ્હી અને ગુડગાંવમાં બાવીસ સ્થળોએ રેઇડ પાડવામાં આવી હતી. જમીનસોદામાં લાલુ પ્રસાદ યાદવ સાથે જોડાયેલી કંપનીઓ અને લોકોને ત્યાં રેઇડ પાડવામાં આવી હતી.
રેઇડની કાર્યવાહી સવારે સાડાઆઠ વાગ્યાની આસપાસ શરૂ થઈ હતી. લાલુ પ્રસાદ યાદવના જમાઈ શૈલેશકુમારનાં બંગલા-ઑફિસ પર પણ રેઇડ પાડવામાં આવી હતી.
લાલુ પ્રસાદ યાદવની સૌથી મોટી દીકરી તથા રાજ્યસભાની સભ્ય મિસા ભારતી અને શૈલેશકુમારે UPA સરકારના કાર્યકાળ દરમ્યાન દિલ્હીમાં બનાવટી કંપની મારફત કરોડો રૂપિયાની જમીન મામૂલી ભાવે ખરીદી હતી. બનાવટી કંપનીના શૅરના ખરીદ-વેચાણના વ્યવહારના ઓઠા હેઠળ જમીન ખરીદવામાં આવી હતી. જે કંપની મારફત આ કૌભાંડ આચરવામાં આવ્યું હતું એ કંપનીના રજિસ્ટર્ડ ઍડ્રેસ તરીકે લાલુ પ્રસાદ યાદવના સત્તાવાર નિવાસસ્થાનનું સરનામું આપવામાં આવ્યું હતું.
એક ન્યુઝ-ચૅનલે દસ્તાવેજી પુરાવા સાથે કરેલા ઘટસ્ફોટને RJDએ સુપારી પત્રકારત્વ ગણાવ્યો હતો. RJDના પ્રવક્તા મનોજ ઝાએ કહ્યું હતું કે ‘આ સોદામાં ગેરકાયદે શું છે? અમને સુપારી પત્રકારત્વ મારફત ફસાવવામાં આવી રહ્યા છે. એનો હેતુ વિરોધ પક્ષની ઇમેજ ખરડવાનો અને એનો અવાજ દબાવવાનો છે. સ્વાભાવિક અને સાચા વ્યવહારને પણ મીડિયા ષડ્યંત્ર તથા કૌભાંડ ગણતું હોય તો એવું લાગે છે કે આ બધું અયોગ્ય છે.’
પી. ચિદમ્બરમ અને તેમના દીકરાના ઘરે CBI ત્રાટકી, INX મીડિયાવાળા કેસમાં ૧૪ ઠેકાણે રેઇડ
INX મીડિયાને મંજૂરીના કેસમાં CBIએ ગઈ કાલે કૉન્ગ્રેસના વરિષ્ઠ નેતા અને કેન્દ્રના ભૂતપૂર્વ પ્રધાન પી. ચિદમ્બરમ અને તેમના દીકરા કાર્તિના ચેન્નઈસ્થિત ઘર સહિત ૧૪ ઠેકાણે રેઇડ પાડી છે. એ બાબતે સોમવારે FIR નોંધવામાં આવ્યો હતો. રેઇડમાં સામેલ સ્થળોમાં ચિદંબરમના કરાઈકુડીસ્થિત પિતાના વારસાગત ઘરનો પણ સમાવેશ છે.
રેઇડ બાદ પ્રથમ પ્રતિક્રિયામાં ચિદમ્બરમે જણાવ્યું હતું કે ‘મોદી સરકાર મારો અવાજ દબાવવા ઇચ્છે છે. સરકાર અન્ય વિરોધ પક્ષોના નેતાઓ, પત્રકારો, કૉલમ લખનારાઓ, NGO અને સિવિલ સોસાયટી સાથે જેવું વર્તન કરી રહી છે એ પ્રમાણે મને પણ લખતાં રોકવા ઇચ્છે છે. સરકાર મને, મારા દીકરાને અને તેના દોસ્તોને ટાર્ગેટ કરવા માટે CBIનો ઉપયોગ કરે છે.’
INX મીડિયાને મંજૂરી બાબતના આરોપો વિશે ચિદમ્બરમે જણાવ્યું હતું કે ફૉરેન ઇન્વેસ્ટમેન્ટ પ્રમોશન બોર્ડ (FIPB)ની સૂચનાઓ પ્રમાણે દરેક બાબતમાં કાયદેસર રીતે કાર્યવાહી કરવામાં આવે છે અને એમાં કેન્દ્ર સરકારના પાંચ સચિવો પણ સામેલ હોય છે.
અગાઉ UPA સરકારના શાસનકાળમાં INX મીડિયાના ફન્ડને FIPB દ્વારા મંજૂરી આપવામાં આવી હતી. એ દિવસોમાં એ વિભાગ પી.ચિદમ્બરમ હસ્તક હતો. INX મીડિયા ગ્રુપને વિદેશી મૂડીરોકાણ બાબતે મંજૂરી અપાવવામાં કાર્તિ ચિદમ્બરમની કંપનીએ લાંચ લીધી હોવાનો આરોપ મૂકવામાં આવ્યો છે.
એક વખતમાં INX મીડિયાના સુપ્રીમો પીટર મુખરજી હતા. પીટર મુખરજી અત્યારે શીના બોરા મર્ડરકેસમાં આરોપી છે. કાર્તિ ચિદમ્બરમ ઍરસેલ-મૅક્સિસ ડીલમાં મની-લૉન્ડરિંગના આરોપોનો સામનો કરી રહ્યા છે. અગાઉ પણ કાર્તિ ચિદમ્બરમની ઑફિસો પર રેઇડ પડી ચૂકી છે.
પી.ચિદમ્બરમ કૉન્ગ્રેસના ટોચના નેતાઓમાં ગણાય છે. તેઓ UPA સરકારમાં નાણાપ્રધાન અને ગૃહપ્રધાન જેવા હોદ્દા પર રહી ચૂક્યા છે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.